આ સિવાય સત્તામાં આવેલી પાકિસ્તાન તહરીક-એ-ઇન્સાફના નેતા મુમતાજ અહમદ મુસ્લિમ 16 બેનામી સંપત્તિઓના માલિક જાહેર કરાયા છે. પૂર્વ સીનેટર અનવર બેગની પત્ની આયેશા બેગ અને રાજકીય નેતા ફરહાનુલ્લાહ ખાન મારવાત પણ આ લિસ્ટમાં છે. પીપીપીના રાજનેતા મખદૂમ અમીન ફહીમ ચાર સંપત્તિઓ સાથે અને પૂર્વ વડાપ્રધાન પરવેઝ મુશર્રફના વ્યકિતગત સચિવ તારિક અઝીઝની પુત્રી તાહિરા મંજૂર છ બેનામી સંપત્તિઓ સાથે આ લિસ્ટમાં સામેલ છે. આ સિવાય વિશ્વસ્તરે ખ્યાતિ પામેલા પાકિસ્તાની ગાયક અદનાન સામીના માતા નૌરીન સામી પણ યુએઇમાં ત્રણ બેનામી સંપત્તિઓના માલિક છે.